**Analýza vplyvov na podnikateľské prostredie**

**Názov materiálu: Zákon o poľovníctve a ochrane zveri a o zmene a doplnení niektorých zákonov**

**Predkladateľ: Ministerstvo pôdohospodárstva a rozvoja vidieka Slovenskej republiky**

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
|  | ***A. Dane, odvody, clá a poplatky, ktorých cieľom je znižovať negatívne externality*** | **0** | **0** |
|  | ***B. Iné poplatky*** | **0** | **0** |
|  | ***C. Sankcie a pokuty*** | **0** | **0** |
|  | ***D. Nepriame finančné náklady***  | **6 280** | **3 550** |
|  | ***E. Administratívne náklady*** | **118 098** | **1 101 568** |
|  | ***Spolu = A+B+C+D+E*** | **124 378** | **1 105 118** |
|  |  |  |  |  |  |
|  | *Harmonizácia práva EÚ* | **Zvýšenie nákladov v € na PP** | **Zníženie nákladov v € na PP** |
|  | ***F. Úplná harmonizácia práva EÚ****(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
|  | ***G. Goldplating*** | **0** | **0** |
|  |  |  |  |  |  |
|  | *VÝPOČET PRAVIDLA 1in 2out:* | IN | OUT |
|  | ***H.*** *Náklady okrem výnimiek = B+D+E-F* | **124 378** | **1 105 118** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy**(zákona, vyhlášky a pod.) | **Lokalizácia(§, ods., čl.,...)** | **Pôvod regulácie:** SK/EÚ úplná harm./Goldplating | **Účinnosť regulácie** | **Kategória dotk. subjektov** | **Počet** **dotk. subjektov spolu**  | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu**In (zvyšuje náklady) / Out (znižuje náklady**)**/ Nemení sa | **1in****2out celkom** | **Goldplating celkom** |
| 1 | povinnosť užívateľa poľovného pozemku umožniť užívateľovi poľovného revíru, aby mu poskytol súčinnosť pri vytlačovaní zveri z priestorov kosenia  | Zákon z ... 2025 o poľovníctve a ochrane zveri a o zmene a doplnení niektorých zákonov | § 27 písmeno c) | 1.SK | 01.07.25 | užívatelia poľovného pozemku - podnikateľské subjekty | 7 931 | 2 | 16 090 | In (zvyšuje náklady) | 16 090 | 0 |
| 2 | zrušenie povinnosti užívateľa poľovného pozemku vykonávať práce pri zbere krmovín a ozimín tak, aby bola zver vytlačovaná od stredu pozemku k jeho okraju | Zákon č. 274/2009 Z. z. o poľovníctve a o zmene a doplnení niektorých zákonov | § 25 písmeno c)  | 1.SK | 01.07.25 | užívatelia poľovného pozemku - podnikateľské subjekty | 7 931 | 20 | 160 904 | Out (znižuje náklady) | 160 904 | 0 |
| 3 | povinnosť evidovať škody spôsobené zverou na poľnohospodárskych a lesných kultúrach v informačnom systéme poľovníctva a upozorniť užívateľa poľovného revíru na vznikajúce škody  | Zákon z ... 2025 o poľovníctve a ochrane zveri a o zmene a doplnení niektorých zákonov | § 27 písmeno e) a h) | 1.SK | 01.07.25 | užívatelia poľovného pozemku - podnikateľské subjekty | 7 931 | 12 | 96 543 | In (zvyšuje náklady) | 96 543 | 0 |
| 4 | povinnosť užívateľa poľovného revíru odstraňovať z poľovného revíru potravu podľa § 26 ods. 3 písm. c) a e) | Zákon z ... 2025 o poľovníctve a ochrane zveri a o zmene a doplnení niektorých zákonov | § 28 písmeno i) | 1.SK | 01.07.25 | užívatelia poľovného revíru - podnikateľské subjekty | 71 | 12 | 864 | In (zvyšuje náklady) | 864 | 0 |
| 5 | povinnosť vypracovať plány poľovníckeho hospodárenia v informačnom systéme poľovníctva, na požiadanie ich poskytnúť užívateľovi poľovného pozemku (časová úspora v porovnaní s vypracovaním plánov ručne, automatizácia procesu a výpočtov, poskytovanie údajov z informačného systému) | Zákon z ... 2025 o poľovníctve a ochrane zveri a o zmene a doplnení niektorých zákonov | § 28 ods. 1 písm. l) | 1.SK | 01.07.25 | užívatelia poľovného revíru - podnikateľské subjekty | 71 | 6 | 432 | Out (znižuje náklady) | 432 | 0 |
| 6 | povinnosť viesť dokumentáciu poľovného revíru elektronicky prostredníctvom informačného systému poľovníctva (časová úspora v porovnaní s vedením záznamov písomne a zároveň zrušenie povinnosti podávať informácie okresnému úradu o stave poľovného revíru) | Zákon z ... 2025 o poľovníctve a ochrane zveri a o zmene a doplnení niektorých zákonov | § 28 ods. 1 písmeno m) | 1.SK | 01.07.25 | užívatelia poľovného revíru - podnikateľské subjekty | 71 | 73 | 5 186 | Out (znižuje náklady) | 5 186 | 0 |
| 7 | povinnosť užívateľa poľovného revíru upozorniť užívateľa poľovného pozemku na vznikajúce škody spôsobené zverou a na zveri | Zákon z ... 2025 o poľovníctve a ochrane zveri a o zmene a doplnení niektorých zákonov | § 28 ods. 1 písmeno o) | 1.SK | 01.07.25 | užívatelia poľovného revíru - podnikateľské subjekty | 71 | 2 | 144 | In (zvyšuje náklady) | 144 | 0 |
| 8 | povinnosť vyznačiť pred začatím spoločnej poľovačky na frekventovaných prístupových cestách konanie spoločnej poľovačky a po jej skončení toto značenie odstrániť | Zákon z ... 2025 o poľovníctve a ochrane zveri a o zmene a doplnení niektorých zákonov | § 28 ods. 1 písmeno q) | 1.SK | 01.07.25 | užívatelia poľovného revíru - podnikateľské subjekty | 71 | 12 | 864 | In (zvyšuje náklady) | 864 | 0 |
| 9 | povinnosť užívateľa poľovného revíru po výmaze z registra užívateľov do šiestich mesiacov od zápisu nového užívateľa poľovného revíru do registra užívateľov odstrániť z poľovného revíru poľovnícke zariadenia, ak sa s novým užívateľom poľovného revíru nedohodne inak | Zákon z ... 2025 o poľovníctve a ochrane zveri a o zmene a doplnení niektorých zákonov | § 28 ods. 1 písmeno s) | 1.SK | 01.07.25 | užívatelia poľovného revíru - podnikateľské subjekty | 71 | 24 | 1 729 | In (zvyšuje náklady) | 1 729 | 0 |
| 10 | povinnosť užívateľa poľovného revíru na žiadosť vlastníka poľovného pozemku alebo užívateľa poľovného pozemku z dôvodu predchádzania vzniku škôd spôsobovaných zverou premiestniť alebo odstrániť prikrmovacie zariadenie alebo vnadisko | Zákon z ... 2025 o poľovníctve a ochrane zveri a o zmene a doplnení niektorých zákonov | § 28 ods. 1 písmeno t) | 1.SK | 01.07.25 | užívatelia poľovného revíru - podnikateľské subjekty | 71 | 12 | 864 | In (zvyšuje náklady) | 864 | 0 |
| 11 | povinnosť užívateľa poľovného revíru na žiadosť organizácie ochrany prírody z dôvodu predchádzania vzniku synantropných jedincov chránených druhov živočíchov premiestniť alebo odstrániť prikrmovacie zariadenie alebo vnadisko alebo zabezpečiť sklad krmiva | Zákon z ... 2025 o poľovníctve a ochrane zveri a o zmene a doplnení niektorých zákonov | § 28 ods. 1 písmeno v) | 1.SK | 01.07.25 | užívatelia poľovného revíru - podnikateľské subjekty | 35 | 12 | 426 | In (zvyšuje náklady) | 426 | 0 |
| 12 | zrušená povinnosť užívateľa poľovného pozemku odstraňovať z poľovného pozemku umelé prekážky, ktoré môžu spôsobiť zranenie alebo usmrtenie zveri, alebo vhodným spôsobom k nim zamedziť prístup | Zákon č. 274/2009 Z. z. o poľovníctve a o zmene a doplnení niektorých zákonov | § 25 písmeno e) | 1.SK | 01.07.25 | užívatelia poľovného pozemku - podnikateľské subjekty | 7 931 | 97 | 772 341 | Out (znižuje náklady) | 772 341 | 0 |
| 13 | zrušená povinnosť užívateľa poľovného pozemku dohodnúť s užívateľom poľovného revíru spôsob a formu minimalizácie škôd spôsobovaných zverou a na zveri | Zákon č. 274/2009 Z. z. o poľovníctve a o zmene a doplnení niektorých zákonov | § 25 písmeno g) | 1.SK | 01.07.25 | užívatelia poľovného pozemku - podnikateľské subjekty | 7 931 | 20 | 160 904 | Out (znižuje náklady) | 160 904 | 0 |
| 14 | zrušená povinnosť užívateľa poľovného revíru dohodnúť písomnou zmluvou s užívateľom poľovného pozemku spôsob a formu minimalizácie škôd spôsobovaných zverou a na zveri | Zákon č. 274/2009 Z. z. o poľovníctve a o zmene a doplnení niektorých zákonov | § 26 ods. 1 písm. l)  | 1.SK | 01.07.25 | užívatelia poľovného revíru - podnikateľské subjekty | 71 | 20 | 1 440 | Out (znižuje náklady) | 1 440 | 0 |
| 15 | zrušená povinnosť užívateľa poľovného revíru vypracovať výhľadový plán poľovníckeho hospodárenia v poľovnom revíri prostredníctvom odborne spôsobilej osoby (okrem vyhradených poľovných revírov) | Zákon č. 274/2009 Z. z. o poľovníctve a o zmene a doplnení niektorých zákonov | § 30 ods. 5 | 1.SK | 01.07.25 | užívatelia poľovného revíru - podnikateľské subjekty | 71 | 55 | 3 910 | Out (znižuje náklady) | 3 910 | 0 |
| 16 | povinnosť zvolávateľa doručiť pozvánku prevádzkovateľovi informačného systému poľovníctva najneskôr 15 dní pred dňom konania zhromaždenia vlastníkov poľovných pozemkov | Zákon z ... 2025 o poľovníctve a ochrane zveri a o zmene a doplnení niektorých zákonov | § 3 ods. 5 | 1.SK | 01.07.25 | zvolávatelia zhromaždení vlastníkov poľovných pozemkov (podnikateľské subjekty) |  471  | 1 | 573 | In (zvyšuje náklady) | 573 | 0 |
| 17 | povinnosť zvolávateľa zhromaždenia vlastníkov poľovných pozemkov zabezpečiť vypracovanie analýzy vlastníckych vzťahov  | Zákon z ... 2025 o poľovníctve a ochrane zveri a o zmene a doplnení niektorých zákonov | § 3 ods. 6 | 1.SK | 01.07.25 | zvolávatelia zhromaždení vlastníkov poľovných pozemkov (podnikateľské subjekty) |  471  | 13 | 6 280 | In (zvyšuje náklady) | 6 280 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

V roku 2023 bolo na Slovensku 1885 poľovných revírov. Poľovné plochy tvorili 91% celkovej výmery Slovenskej republiky. Najväčší podiel z poľovnej plochy tvorí poľnohospodárska pôda (2 330 118 ha) a lesná pôda ( 1 985 263 ha). <https://gis.nlcsk.org/ibulh/PolovStat/PolovStat>

Prijatie zákona môže ovplyvniť podnikateľské subjekty, ktoré:

* **užívajú poľovný revír**: **71 subjektov** - údaj získaný z informačného systému poľovníctva, zo Zoznamu užívateľov poľovných revírov <https://gis.nlcsk.org/islhp/zoznam-uzivatel-polovnych-revirov>, do ktorého zapisujú užívateľov poľovných revírov okresné úrady po zaevidovaní zmluvy o užívaní poľovných revírov. Pre potreby tejto analýzy sme identifikovali 71 súkromných podnikateľských subjektov, ktoré aktuálne užívajú poľovný revír. Počet identifikovaných subjektov nezahŕňa Lesy SR, š. p., Vojenské lesy a majetky SR, š. p a ostatné štátne organizácie.
* **sú užívateľmi poľovných pozemkov**, t. j. poľnohospodársky alebo lesnícky subjekt obhospodarujúci poľovné pozemky. Pre potreby analýzy sme uvažovali s počtom **7 931** nefinančných súkromných korporácií v rámci poľnohospodárstva, lesníctva a rybolovu (ŠÚ SR, údaje za rok 2023).

<http://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22iFA990853AB9A45248C6D86DDF5AB1E8B%22)&ui.name=In%c5%a1titucion%c3%a1lne%20jednotky%20v%20RO%20pod%c4%bea%20ESA%202010%20a%20%c5%a0tatistickej%20klasifik%c3%a1cie%20ekonomick%c3%bdch%20%c4%8dinnost%c3%ad%20k%2031.%2012.%20%5bog1005rs%5d&run.outputFormat=&run.prompt=true&cv.header=false&ui.backURL=%2fcognosext%2fcps4%2fportlets%2fcommon%2fclose.html>

Opisy regulácií prijatých/zrušených (č. 1 – 17):

1. **povinnosť užívateľa poľovného pozemku umožniť užívateľovi poľovného revíru, aby mu poskytol súčinnosť pri vytlačovaní zveri z priestorov kosenia**

V súčasne platnom zákone č. 274/2009 Z. z. o poľovníctve a o zmene a doplnení niektorých zákonov v znení neskorších predpisov (§ 25 písm. c)) má užívateľ poľovného pozemku povinnosť vykonávať práce pri zbere krmovín a ozimín tak, aby bola zver vytlačovaná od stredu pozemku k jeho okraju. Táto technologicky, časovo a aj finančne zaťažujúca povinnosť bola zo zákona vypustená. Aby bol dosiahnutý cieľ – záchrana zveri pred poľnohospodárskymi mechanizmami počas kosenia – bola súčasná povinnosť nahradená tým, že užívateľ poľovného pozemku umožní užívateľovi poľovného revíru, aby mu pomohol vytlačiť zver z priestorov kosenia.

Táto regulácia zvyšuje náklady užívateľovi poľovného pozemku (2 € na podnikateľský subjekt ročne). Časová náročnosť bola určená v rozsahu 10 minút ročne.

V predkladanom zákone naďalej zostáva povinnosť užívateľa poľovného pozemku používať plašiče zveri pri kosení poľnohospodárskych plodín.

1. **zrušenie povinnosti užívateľa poľovného pozemku vykonávať práce pri zbere krmovín a ozimín tak, aby bola zver vytlačovaná od stredu pozemku k jeho okraju**

Návrh zákona ruší povinnosť užívateľa poľovného pozemku vykonávať práce pri zbere krmovín a ozimín tak, aby bola zver vytlačovaná od stredu pozemku k jeho okraju, ktorá je obsiahnutá v § 25 písm. c) zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov.

Zrušenú povinnosť sme odhadli ako ročnú aktivitu so 100 minútovou časovou náročnosťou, zrušenie tejto povinnosti znižuje administratívne náklady podnikateľským subjektom v hodnote 20 € /subjekt ročne.

1. **povinnosť evidovať škody spôsobené zverou na poľnohospodárskych a lesných kultúrach v informačnom systéme poľovníctva a upozorniť užívateľa poľovného revíru na vznikajúce škody**

Podľa platného zákona (č. 274/2009 Z. z.) užívatelia poľovných pozemkov nahlasujú škody užívateľovi poľovného revíru, ak sa tak dohodli v písomnej zmluve (§ 25 písm. g) a § 26 písm. l)). Nahlasujú ich aj vtedy, ak od užívateľa poľovného revíru žiadajú náhradu za škody spôsobené zverou. Napriek tomu, že užívatelia poľovných pozemkov každoročne hovoria o obrovských škodách spôsobených zverou, neexistuje na Slovensku žiadna relevantná evidencia vzniknutých škôd, nie sú nikde evidované lokality, kde vznikajú škody, ani ich rozsah a intenzita. To bráni štátu (okresným úradom) prijímať účinné opatrenia na zníženie týchto škôd, ktoré prinášajú subjektom podnikajúcim v poľnohospodárstve, ale aj v lesníctve, významné finančné straty a výrazne im to zvyšuje náklady na preventívne opatrenia.

V informačnom systéme poľovníctva preto bude vytvorená funkcionalita na operatívne a jednoduché nahlasovanie vznikajúcich škôd, pričom na nahlásenú škodu bude v danom čase upozornený užívateľ poľovného revíru aj príslušný okresný úrad a budú môcť operatívne prijať potrebné opatrenia. Táto povinnosť síce nevýznamne časovo zaťaží užívateľa poľovného pozemku, ale očakáva sa, že mu prinesie oveľa významnejší benefit v podobe rýchleho a účinného zásahu zo strany užívateľa poľovného revíru.

Pre výpočet nákladov súvisiacich s uvedenou povinnosťou sme určili časovú náročnosť oznámenia vzniku škôd okresnému úradu na 60 minút s frekvenciou plnenia nepravidelne, tzn. náklady pripadajúce na 1 podnikateľský subjekt predstavujú 12 € ročne.

1. **povinnosť užívateľa poľovného revíru odstraňovať z poľovného revíru potravu podľa § 26 ods. 3 písm. c) a e)**

V predkladanom zákone v § 26 ods. 3 písm. c) sú uvedené zakázané spôsoby prikrmovania zveri užívateľom poľovného revíru. Ak podnikateľský subjekt – užívateľ poľovného revíru poruší zákaz a prikrmuje zver v rozpore s § 26 ods. 3 písm. c), nesie za to plnú zodpovednosť a je povinný potravu použitú na takéto nezákonné prikrmovanie z poľovného revíru odstrániť. Z hľadiska charakteru takejto činnosti, ktorá je porušením zákona zo strany užívateľa poľovného revíru, je potom irelevantné kvantifikovať vplyv na podnikateľský subjekt. Podľa súčasného zákona, ak užívateľ poľovného revíru prikrmuje zver v rozpore so zákonom, orgán štátnej správy poľovníctva v rámci štátneho dozoru v poľovníctve ukladá podľa § 75 ods. 4 písm. b) opatrenia na odstránenie zistených nedostatkov – v danom prípade odstránenie krmiva predloženého zveri v rozpore so zákonom.

Zákaz podľa § 26 ods. 3 písm. e) sa týka vykladania potravy atraktívnej pre zver inou osobou ako užívateľom poľovného revíru. Aj tu ide o zakázanú činnosť, za ktorú možno udeliť pokutu fyzickej osobe až do výšky 3 000 eur a právnickej osobe alebo fyzickej osobe – podnikateľovi až do výšky 10 000 eur. Výška pokuty bude mať odradzujúci efekt od vykonávania tejto zakázanej činnosti. Ak k takejto situácii predsa len dôjde, predkladaný zákon zavádza novú povinnosť pre užívateľa poľovného revíru odstraňovať z poľovného revíru potravu atraktívnu pre zver, ktorú tam vyloží iná osoba. Predpokladáme, že frekvencia plnenia tejto povinnosti bude nepravidelná a jej časovú náročnosť odhadujeme na 60 minút, tzn. náklady pripadajúce na 1 podnikateľský subjekt predstavujú 12 € ročne.

1. **povinnosť vypracovať plány poľovníckeho hospodárenia v informačnom systéme poľovníctva, na požiadanie ich poskytnúť užívateľovi poľovného pozemku**

Nahrádza sa súčasné ručné vypracovanie ročných plánov poľovníckeho hospodárenia, následne ich tlačenie a doručenie okresnému úradu v písomnej forme moderným, časovo úspornejším, čiastočne automatizovaným vypracovaním prostredníctvom informačného systému poľovníctva. Schválené plány poľovníckeho hospodárenia budú zároveň prostredníctvom informačného systému poľovníctva poskytnuté v prípade ich záujmu užívateľom poľovných pozemkov. Elektronizácia celého procesu prinesie užívateľovi poľovného revíru (podnikateľského subjektu) časovú úsporu.

Pri kvantifikácii bol zvolený postup na základe alternatívy č. 1. Odhadovaná časová náročnosť bola určená rozdielom časovej náročnosti medzi administráciou plánov poľovníckeho združenia v písomnej podobe (60 minút) a elektronickej forme (30 minút) pri frekvencii 1-krát ročne. Zavedenie tejto povinnosti znižuje administratívne náklady podnikateľským subjektom v hodnote 6 € /subjekt ročne.

1. **povinnosť užívateľa poľovného revíru viesť dokumentáciu a evidenciu poľovného revíru elektronicky prostredníctvom informačného systému poľovníctva**

Povinnosť užívateľa poľovného revíru (podnikateľského subjektu) viesť evidenciu elektronicky znamená časovú úsporu v porovnaní s písomnou evidenciou záznamov. Elektronické vedenie dokumentácie následne odbúra povinnosť podávať informácie okresnému úradu o stave zveri, love zveri a stave poľovného revíru v listinnej podobe.

Pri kvantifikácii bol zvolený postup na základe alternatívy č. 1. Odhadovaná časová náročnosť bola určená rozdielom časovej náročnosti medzi evidenciou a predložením záznamov v písomnej podobe (60 minút) a elektronickej forme (30 minút) pri frekvencii raz za kalendárny mesiac. Zavedenie tejto povinnosti znižuje administratívne náklady podnikateľským subjektom v hodnote 73 € /subjekt ročne.

1. **povinnosť užívateľa poľovného revíru upozorniť užívateľa poľovného pozemku na vznikajúce škody spôsobené zverou a na zveri**

Zavedenie povinnosti pre užívateľa poľovného revíru upozorniť užívateľa poľovného pozemku na vznikajúce škody spôsobené zverou a na zveri bude predstavovať minimálne náklady pre užívateľov poľovných revírov (podnikateľské subjekty). Pri kvantifikácii nákladov sme uvažovali s 10 minútovou časovou náročnosťou splnenia tejto povinnosti (upozornenie cez telefón alebo elektronicky) s frekvenciou plnenia nepravidelne, tzn. náklady pripadajúce na 1 podnikateľský subjekt predstavujú 2 € ročne.

V súčasnosti býva táto oznamovacia povinnosť obsiahnutá v zmluvách uzatvorených podľa § 26 ods. 1 písm. l) platného zákona.

1. **povinnosť užívateľa poľovného revíru vyznačiť pred začatím spoločnej poľovačky na frekventovaných prístupových cestách konanie spoločnej poľovačky a po jej skončení toto značenie odstrániť**

Predmetná povinnosť je zavedená v záujme bezpečnosti verejnosti a predstavuje minimálne náklady pre podnikateľský subjekt (užívateľa revíru). Pri kvantifikácii bol zvolený postup na základe alternatívy č. 1. Odhadovaná časová náročnosť bola určená v rozsahu 30 minút cca 2 x ročne, čo predstavuje náklady v hodnote 12 €/ subjekt ročne.

1. **povinnosť užívateľa poľovného revíru po výmaze z registra užívateľov do šiestich mesiacov od zápisu nového užívateľa poľovného revíru do registra užívateľov odstrániť z poľovného revíru poľovnícke zariadenia, ak sa s novým užívateľom poľovného revíru nedohodne inak**

K výmazu z registra užívateľov dochádza štandardne po skončení platnosti zmluvy o užívaní poľovného revíru t. j. raz za 15 rokov (§ 12 ods. 2). K plneniu tejto povinnosti dôjde len v tom prípade, že poľovný revír na ďalších 15 rokov nebude užívať pôvodný subjekt. Keďže nový užívateľ poľovného revíru bude povinný mať potrebný počet poľovníckych zariadení, je vysoko pravdepodobné, že vo väčšine prípadov sa pôvodný a nový užívateľ poľovného revíru dohodnú na ich prenájme, odkúpení a pod., a teda ich nebude potrebné odstraňovať. Vo výnimočných prípadoch môže nastať situácia, že dohoda medzi novým a pôvodným užívateľom poľovného revíru nebude uzatvorená, preto frekvenciu plnenia tejto povinnosti odhadujeme ako jednorazovú s časovou náročnosťou 8 hodín (480 minút), čo predstavuje náklady vo výške 24 € ročne (raz za 15 rokov).

1. **povinnosť užívateľa poľovného revíru na žiadosť vlastníka poľovného pozemku alebo užívateľa poľovného pozemku z dôvodu predchádzania vzniku škôd spôsobovaných zverou premiestniť alebo odstrániť prikrmovacie zariadenie alebo vnadisko**

Poľovnícke zariadenie (teda aj prikrmovacie zariadenie) je možné podľa § 28 ods. 1 písm. e) návrhu zákona zriaďovať len so súhlasom vlastníka poľovného pozemku alebo užívateľa poľovného pozemku. Na zriadenie vnadiska je podľa § 66 ods. 2 potrebný písomný súhlas užívateľa poľovného pozemku. Ak užívateľ poľovného revíru (podnikateľský subjekt) zriadi prikrmovacie zariadenie alebo vnadisko bez súhlasu vlastníka alebo užívateľa poľovného pozemku, a ten bude žiadať jeho odstránenie, nemožno uvažovať o vplyve tejto povinnosti na zvýšenie nákladov podnikateľského subjektu, keďže vzniknutá situácia nastala konaním podnikateľského subjektu v rozpore s predkladaným zákonom.

Vo výnimočných prípadoch môže dôjsť k nepredvídateľným situáciám, kedy napriek súhlasu vlastníka poľovného pozemku alebo užívateľa poľovného pozemku so zriadením poľovníckeho zariadenia alebo vnadiska budú požadovať ich premiestnenie resp. odstránenie z dôvodu predchádzania vzniku škôd spôsobovaných zverou. Pre danú situáciu sme vzniknuté náklady pre podnikateľský subjekt (užívateľa poľovného revíru) kvantifikovali na základe stanovenia časovej náročnosti danej povinnosti (60 minút) a frekvencie plnenia nepravidelne, čo predstavuje náklady v hodnote 12 €/ subjekt ročne.

1. **povinnosť užívateľa poľovného revíru na žiadosť organizácie ochrany prírody z dôvodu predchádzania vzniku synantropných jedincov chránených druhov živočíchov premiestniť alebo odstrániť prikrmovacie zariadenie alebo vnadisko alebo zabezpečiť sklad krmiva**

Plnenie tejto povinnosti sa nebude týkať celého Slovenska, ale len oblastí, v ktorých sa medveď hnedý vyskytuje. Veľká časť územia, na ktorom sa vyskytuje medveď hnedý, je zaradená do 3. a vyššieho stupňa ochrany prírody podľa zákona č. 543/2002 Z. z. o ochrane prírody a krajiny v znení neskorších predpisov, kde je výstavba poľovníckych zariadení, prikrmovanie a vnadenie zveri podmienené súhlasom orgánu ochrany prírody, alebo je to úplne zakázané. Na týchto územiach je nepravdepodobné, že by organizácia ochrany prírody žiadala premiestniť zariadenie, keď na jeho zriadenie dal súhlas orgán ochrany prírody.

Do úvahy preto bude prichádzať plnenie tejto povinnosti len na časti územia s výskytom medveďa hnedého, ktorá nie je zaradená do 3. a vyššieho stupňa ochrany prírody. Z tohto dôvodu uvažujeme len s polovičným počtom podnikateľských subjektov, dotknutých touto povinnosťou. Pre danú situáciu sme vzniknuté náklady pre podnikateľský subjekt (užívateľa poľovného revíru) súvisiace s plnením tejto povinnosti kvantifikovali na základe stanovenia časovej náročnosti danej povinnosti (60 minút) a frekvencie plnenia nepravidelne, čo predstavuje náklady v hodnote 12 €/ subjekt ročne.

1. **zrušená povinnosť užívateľa poľovného pozemku odstraňovať z poľovného pozemku umelé prekážky, ktoré môžu spôsobiť zranenie alebo usmrtenie zveri, alebo vhodným spôsobom k nim zamedziť prístup**

Návrh zákona ruší povinnosť užívateľa poľovného pozemku odstraňovať z poľovného pozemku umelé prekážky, ktoré môžu spôsobiť zranenie alebo usmrtenie zveri, alebo vhodným spôsobom k nim zamedziť prístup, obsiahnuté v § 25 písm. e) zákona č. 274/2009 Z. z.. Frekvenciu plnenia tejto povinnosti odhadujeme ako nepravidelnú s časovou náročnosťou 8 hodín (480 minút), čo predstavuje úsporu vo výške 97 €/ subjekt ročne.

1. **zrušená povinnosť užívateľa poľovného pozemku dohodnúť s užívateľom poľovného revíru spôsob a formu minimalizácie škôd spôsobovaných zverou a na zveri**

Zrušená povinnosť užívateľa poľovného pozemku dohodnúť s užívateľom poľovného revíru spôsob a formu minimalizácie škôd spôsobovaných zverou a na zveri je ustanovená v súčasnom zákone v § 25 písm. g). Zrušenú povinnosť sme odhadli ako nepravidelnú aktivitu so 100 minútovou časovou náročnosťou, čo predstavuje úsporu vo výške 20 €/ subjekt ročne.

1. **zrušená povinnosť užívateľa poľovného revíru dohodnúť písomnou zmluvou s užívateľom poľovného pozemku spôsob a formu minimalizácie škôd spôsobovaných zverou a na zveri**

Zrušená povinnosť užívateľa poľovného revíru dohodnúť písomnou zmluvou s užívateľom poľovného pozemku spôsob a formu minimalizácie škôd spôsobovaných zverou a na zveri v súčasnom zákone v § 26 písm. l) súvisí s takisto zrušenou povinnosťou užívateľa poľovného pozemku dohodnúť s užívateľom poľovného revíru spôsob a formu minimalizácie škôd spôsobovaných zverou a na zveri § 25 písmeno g) platného zákona, keďže dohoda zmluvných podmienok a jej podpísanie je obojstranný akt. Zrušenie povinnosti podpisovať písomnú zmluvu užívateľmi poľovného pozemku sme odhadli ako jednorazovú aktivitu so 400 minútovou časovou náročnosťou, zohľadňujúc priemerný počet užívateľov poľovného pozemku (cca 4) v poľovnom revíri. Zrušenie tejto povinnosti znižuje administratívne náklady podnikateľským subjektom v hodnote 20 € /subjekt ročne.

1. **zrušená povinnosť užívateľa poľovného revíru vypracovať výhľadový plán poľovníckeho hospodárenia v poľovnom revíri prostredníctvom odborne spôsobilej osoby**

Výhľadový plán poľovníckeho hospodárenia podľa súčasného zákona vypracúva každý užívateľ poľovného revíru na obdobie desiatich rokov. Vypracúva ho prostredníctvom odborne spôsobilej osoby, ktorú musí najskôr nájsť, objednať si u nej túto službu a následne ju zaplatiť. Zrušenú povinnosť sme odhadli ako jednorazovú aktivitu (raz za desať rokov) s 100 minútovou časovou náročnosťou pre užívateľa poľovného revíru a odhadovanou cenou za obstaranie takéhoto plánu v sume 200,- eur, čo predstavuje úsporu vo výške 55 €/ subjekt ročne.

1. **povinnosť zvolávateľa doručiť pozvánku prevádzkovateľovi informačného systému poľovníctva najneskôr 15 dní pred dňom konania zhromaždenia vlastníkov poľovných pozemkov**

Na Slovensku v roku 2023 bolo 1 885 poľovných revírov. Odhadujeme, že vo štvrtine z nich bude zvolávateľom niektorý z podnikateľských subjektov, čiže povinnosť by sa týkala 1 885/4 = 471 poľovných revírov a podnikateľských subjektov. V drvivej väčšine prípadov sa bude zhromaždenie vlastníkov zvolávať z dôvodu uzatvorenia novej zmluvy o užívaní poľovného revíru po uplynutí starej zmluvy, pričom podľa § 12 ods. 2 navrhovaného zákona sa zmluva uzatvára na 15 rokov. Len výnimočne a nie v každom poľovnom revíri sa bude zvolávať zhromaždenie vlastníkov z iného dôvodu ako z dôvodu uzatvorenia zmluvy. Podklady pre kalkuláciu sú: raz za 15 rokov poslať jeden mail alebo list s pozvánkou prevádzkovateľovi informačného systému poľovníctva v 471 poľovných revíroch.

Pre danú situáciu sme vzniknuté náklady pre podnikateľský subjekt súvisiace s plnením tejto povinnosti kvantifikovali na základe alternatívy 2 (kalkulačky) administratívnych nákladov s parametrami: poskytnutie informácie – oznámenie - vyhlásenie s malou veľkosťou povinnosti, s možným elektronickým splnením a frekvenciou plnenia povinnosti každých 5 rokov (najbližšia aproximácia skutočnej frekvencie každých 15 rokov, zohľadňuje zároveň aj možnosť výnimočne zvolať zhromaždenie vlastníkov aj častejšie ako raz za 15 rokov). Uvedené predstavuje náklady cca v hodnote 1 €/ subjekt ročne.

1. **povinnosť zvolávateľa zhromaždenia vlastníkov poľovných pozemkov zabezpečiť vypracovanie analýzy vlastníckych vzťahov**

Vypracovanie analýzy vlastníckych vzťahov zabezpečuje zvolávateľ zhromaždenia vlastníkov poľovných pozemkov najčastejšie raz za 15 rokov. Odhadujeme, že vo štvrtine z poľovných revírov je zvolávateľom niektorý z podnikateľských subjektov, čiže povinnosť by sa týkala 1 885/4 = 471 poľovných revírov a podnikateľských subjektov, cena za vypracovanie analýzy vlastníckych vzťahov cca 200,- eur, frekvencia raz za 15 rokov. Vzhľadom k tomu, že v kalkulačke nie je uvedená možnosť zadania frekvencie plnenia povinnosti raz za 15 rokov, tak kalkulujeme pri ročnej frekvencii plnenia povinnosti náklad 200 € / 15 (rokov). Uvedené predstavuje náklady v hodnote 13 €/ subjekt ročne.

Predkladaný zákon zvyšuje aj znižuje náklady pre podnikateľské subjekty. **Zvýšenie nákladov** bolo predbežne kvantifikované **v hodnote 124 378 € a zníženie nákladov v hodnote 1 105 118 € ročne.**

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Návrh zákona o poľovníctve a ochrane zveri a o zmene a doplnení niektorých zákonov bol prerokovaný v rámci pravidelných zasadnutí pracovnej skupiny ministra pôdohospodárstva a rozvoja vidieka Slovenskej republiky pre tvorbu návrhu zákona o poľovníctve, ktorej členmi boli aj zástupcovia

nasledujúcich inštitúcií a organizácií: MPRV SR, MO SR, MŽP SR, Slovenská poľnohospodárska a potravinárska komora, Slovenská poľovnícka komora, Slovenská lesnícka komora, Únia regionálnych združení vlastníkov neštátnych lesov, LESY Slovenskej republiky š. p., Národné lesnícke centrum, SPF Bratislava, Národné poľnohospodárske a potravinárske centrum, Štátna veterinárna a potravinová správa SR. Podľa bodu 5.8. Jednotnej metodiky na posudzovanie vybraných vplyvov je za konzultácie považované aj pravidelné zasadanie pracovnej skupiny s účasťou podnikateľských subjektov, čo uvedené pracovná skupina spĺňa.

Z hľadiska podnikateľského prostredia boli relevantným predmetom rokovaní predovšetkým:

- vysoké stavy raticovej zveri, možnosti a spôsoby ich zníženia,

- otázka efektívnej spolupráce medzi užívateľom poľovného revíru a užívateľom poľovného pozemku vo veciach ovplyvňujúcich obe strany a

- otázka náhrady škody spôsobenej zverou.

Jednotlivé návrhy sledujúce podnikateľský záujem boli na rokovaniach prerokúvané s ohľadom na návrhy ostatných subjektov zastúpených v pracovnej skupine, sledujúce ostatné pre poľovníctvo dôležité záujmy.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

Predkladaným návrhom zákona nedochádza k vytvoreniu ani k zmene bariér na trhu.

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

Predkladaný zákon nevytvára rozdielne podmienky/režimy pre podniky resp. produkty v porovnateľnej situácii.

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

Zákon nemá vplyv na reguláciu cezhraničných investícií.

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

Zákon nebude mať vplyv na dostupnosť základných zdrojov.

*Ovplyvňuje zmena regulácie inovácie, vedu a výskum?*

Zákon neovplyvní inovácie, vedu a výskum.

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje x nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

Zákon nemá priamy vplyv na zmenu pomeru medzi produkciou podniku a jeho nákladmi.

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje x nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*

V predkladanom zákone uvedená povinnosť užívateľa poľovného revíru (§ 28 písm. b) hospodáriť vo zvernici alebo bažantnici podľa projektu v súlade s § 6 ods. 5 a § 7 ods. 4 je obsiahnutá v § 26 ods. 1 písm. a) platného zákona (zákon č. 274/2009 Z.z.). V predkladanom zákone sa táto povinnosť vyčlenila do samostatného písmena v dôsledku zavedenia novej právnej úpravy zániku zvernice alebo bažantnice uvedenej v § 6 ods. 9 písm. a) a ods. 10 písm. a) a § 7 ods. 9 písm. a) a ods. 10 písm. a).

V predkladanom zákone je v § 27 písmeno b) uvedená povinnosť užívateľa poľovného pozemku oznámiť užívateľovi poľovného revíru najneskôr 24 hodín vopred čas a miesto vykonania poľnohospodárskych prác a takisto použitie prípravkov na ochranu rastlín nebezpečných pre zvieratá. V platnom zákone (č. 274/2009 o poľovníctve a o zmene a doplnení niektorých zákonov) je v § 25 písmeno b) uvedená povinnosť užívateľa poľovného pozemku oznámiť užívateľovi poľovného revíru aspoň tri dni vopred čas a miesto poľnohospodárskych prác a použitia chemických prípravkov, ktoré sú škodlivé pre zver. Navrhovanou úpravou dochádza k skráteniu doby plynúcej od oznámenia po vykonanie prác z 3 na 1 deň, čo je pre podnikateľské subjekty pôsobiace v poľnohospodárstve priaznivejšie, lebo im to umožní efektívnejšie operatívne plánovanie aktivít (najmä v súvislosti s poveternostnými podmienkami).

Predkladaný zákon v § 74 ods. 6 písmeno d) a e) uvádza podmienky, kedy užívateľ poľovného revíru nie je povinný uhradiť škodu spôsobenú zverou, konkrétne:

c) na poľnohospodárskych plodinách okrem viniča hroznorodého a ovocných sadov, ak je jedna plodina pestovaná na súvislej ploche o výmere väčšej ako 50 ha, a to aj ak je táto plodina pestovaná na dvoch alebo viacerých susediacich pozemkoch,

d) na poľnohospodárskych plodinách, ktoré sú v čase vzniku škody vyššie ako meter a zasiate tak, že bezprostredne susedia s pozemkami porastenými stromami, krovinami, alebo plodinami vyššími ako meter a nie sú od nich oddelené pásom bez porastu alebo pozemkami s nízkym porastom širokým aspoň 12 m.

Zavedením týchto nových podmienok dochádza k zosúladeniu ustanovení predkladaného zákona s napĺňaním cieľov Spoločnej poľnohospodárskej politiky (SPP) EÚ (intervencia 31.1 Celofarmová eko-schéma; jedným zo záväzkov pre túto intervenciu je stanovenie max. výmery parcely[[3]](#footnote-3)).

Ustanovenie § 74 ods. 6 písm. d) a e) navrhovaného zákona neobmedzuje užívateľov poľovných pozemkov v spôsobe hospodárenia na pôde, len upravuje podmienky pre náhradu škôd spôsobených zverou pre užívateľa poľovného revíru. Ak užívateľ poľovného pozemku nebude hospodáriť v súlade s podmienkami uvedenými v uvedenom ustanovení, užívateľ poľovného revíru im na takto obhospodarovaných pozemkoch nebude povinný uhradiť škodu spôsobenú zverou.

Na Slovensku je veľká priemerná rozloha lánov, pričom obzvlášť vysoké hodnoty dosahujú priemerné rozlohy lánov v Trnavskom a Nitrianskom kraji, teda v regiónoch s nízkym zastúpením TTP. Zabezpečenie primeranej rozlohy polí a vytvorenie neproduktívnych plôch a prvkov je jedným zo základných odporúčaní pre zvýšenie ochrany biodiverzity vtáctva alebo hmyzu. Eko-schémy sú novým prvkom v SPP EÚ. S cieľom maximalizácie zapojenia do dobrovoľnej intervencie zo strany poľnohospodárov ako aj s cieľom zvýšenia biodiverzity, ochrany prírodných zdrojov a reakcie na klimatickú zmenu sa Slovensko rozhodlo pre celofarmovú eko-schému s rozpočtom 513 mil. EUR. Schéma bude kompenzovať zvýšené náklady a stratu príjmu v dôsledku dodržiavania stanovených podmienok. Hektárová kompenzačná platba bude z hľadiska výšky rozdelená na platbu na ornú pôdu v chránených územiach (92 EUR/ha) a platbu mimo chránených území (59 EUR/ha). Platba v chránených územiach bude vyššia, lebo podmienky celofarmovej eko-schémy sú v týchto územiach prísnejšie.

Predpokladá sa, že do celofarmovej eko-schémy sa zapojí vysoké percento fariem s pokrytím 90 % plochy, na ktorú sa vypláca základná platba. Slovensko má duálnu štruktúru fariem. Až 70 % pôdy obhospodarujú farmy s výmerou nad 500 ha, u ktorých je zapojenie do celofarmovej eko-schémy vysoko pravdepodobné, keďže po splnení podmienok získa farma podporu na všetky obhospodarované hektáre. 92 % pôdy obhospodarujú farmy s výmerou nad 50 ha a 8 % pôdy obhospodarujú farmy s výmerou menej ako 50 ha.

<https://www.mpsr.sk/modifikacie-strategickeho-planu/1504-43-1504-18992/>

(CAP Strategic Plan 2023-2027 - SLOVAKIA, str. 453)

V rámci rozporových konaní týkajúcich sa zásadných pripomienok k § 76 ods. 6 písm. h) bolo po rokovaniach so zástupcami jednotlivých podnikateľských organizácií (najmä SPPK) ustálené, že užívateľ poľovného revíru nie je povinný uhradiť škodu spôsobenú zverou, ktorá nepresiahne 5 % očakávanej úrody na príslušnom pozemku; táto hranica predstavuje ekonomicky akceptovateľnú stratu pre podnikateľov v poľnohospodárstve s prihliadnutím na verejný záujem na ochrane a zachovaní zveri. Hranica škôd spôsobených zverou sa oproti platnej úprave síce zvýšila z 3 % na 5 % očakávanej úrody, ale na rozdiel od súčasnej právnej úpravy po presiahnutí stanovenej hranice bude užívateľ poľovného revíru povinný uhradiť celú škody, teda vrátane tých 5 %. Uvedená zmena je v konečnom dôsledku pre subjekty podnikajúce v poľnohospodárstve, aj vzhľadom na súčasnú výšku škôd, priaznivejšia.

## Predkladaný zákon v § 3 ods. 10 uvádza povinnosť toho, kto na zhromaždení vlastníkov zastupuje vlastníka poľovného pozemku na základe splnomocnenia alebo na základe zmluvy podľa osobitného predpisu, predložiť splnomocnenie alebo kópiu zmluvy zvolávateľovi. Z dôvodu absencie informácie o počte vlastníkov poľovných pozemkov, ktorí sa dali zastupovať podnikateľským subjektom (údaj nie je možné ani odhadnúť), vplyv uvedenej regulácie nekvantifikujeme, ale ho uvádzame opisne: Zastupovať vlastníka môže ktorýkoľvek z podnikateľských subjektov – užívateľov poľovných revírov alebo užívateľov poľovných pozemkov. Ak vlastníka pozemku ako svojho člena zastupuje pozemkové spoločenstvo, nemusí predkladať splnomocnenie ani kópiu zmluvy; zastupuje ho priamo zo zákona. Počet pozemkových spoločenstiev, ktoré vykonávajú podnikateľskú činnosť je podľa registra pozemkových spoločenstiev 295. Počet subjektov, ktorých sa to môže týkať: 71 + 7 931 – 295 = 7 707 subjektov. Regulácia zakladá zvýšenie nákladov s týmito parametrami: počet vlastníkov poľovných pozemkov, ktorí sa dali zastupovať podnikateľským subjektom (nemožno odhadnúť), cena za vyhotovenie jednej verzie plnomocenstva naviac/fotokópie zmluvy, frekvencia raz za 15 rokov.

## *Sankcie alebo pokuty, ako dôsledok porušenia právne záväzných ustanovení*

## V oblasti iných správnych deliktov okresný úrad môže uložiť pokutu od 150 eur do 10 000 eur fyzickej osobe – podnikateľovi alebo právnickej osobe, ktorá poruší zákazy alebo neplní povinnosti uvedené v § 83 navrhovaného zákona. Výška pokuty je závislá od závažnosti porušenia zákona.

## Pokiaľ ide o správne delikty, v návrhu zákona pribudol len jeden, a to v § 83 ods. 5 (sankcia 500,- eur za každé nevydané povolenie na lov zveri). Netrúfame si odhadnúť, či k takejto situácii vôbec dôjde, nakoľko predpokladáme, že vo chvíli, keď okresný úrad začne správne konanie o uložení sankcie, tak užívateľ poľovného revíru povolenie na lov zveri obratom vydá, a tak k uloženiu sankcie nakoniec nedôjde.

## Ostatné správne delikty, ktoré by sa mohli v návrhu zákona javiť ako nové, tak nové nie sú, len boli uvedené pod všeobecným ustanovením v § 78 ods. 4 súčasného zákona 274/2009: „Správneho deliktu sa dopustí právnická osoba alebo užívateľ poľovného revíru, ktorý je fyzickou osobou – podnikateľom, aj vtedy, ak poruší iné zákazy alebo postup alebo si nesplní ďalšie povinnosti ustanovené týmto zákonom, za čo orgán štátnej správy na úseku poľovníctva uloží pokutu do 5 000 eur.“

## V prípade priestupkov súčasný zákon obsahuje viaceré zákazy, ale nemá k nim žiadnu sankciu za ich porušenie, a taktiež pri priestupkoch nie je ani také všeobecné ustanovenie ako v § 78 ods. 4. Preto sme chýbajúce sankcie v návrhu zákona doplnili, ale vyčísliť ich nie je možné vzhľadom k tomu, že sú nové (takže ani historické dáta k nim neexistujú).

## Poľovníctvo svojim charakterom nie je podnikateľskou činnosťou. Je definované v § 2 písm. a) predkladaného zákona ako súhrn činností, ktoré sú vykonávané vo verejnom záujme a zamerané na trvalo udržateľné, racionálne, cieľavedomé obhospodarovanie a využívanie zveri ako prírodného bohatstva a súčasti prírodných ekosystémov; je súčasťou kultúrneho dedičstva, tvorby a ochrany životného prostredia.

## Návrh zákona zavádza najmä pozitívne vplyvy na užívateľov poľovných revírov a na vlastníkov a užívateľov poľovných pozemkov, ktorými môžu byť fyzické aj právnické osoby vykonávajúce poľnohospodársku alebo lesnícku činnosť.

1. *iné vplyvy podľa písm. a) až c), ktoré sú goldplatingom.*
1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)
3. **Maximálna výmera parcely** (CAP Strategic Plan 2023-2027 – SLOVAKIA)

	* súvislá plocha ornej pôdy obhospodarovaná jedným žiadateľom v jednom diele pôdneho bloku (parcela jedného žiadateľa bez ohľadu na počet pestovaných plodín) presahujúca 50 ha mimo CHÚ/20 ha v CHÚ sa rozčlení biopásom v minimálnej šírke 12 m (so stanovenou toleranciou pri minimálnej šírke) tak, aby rozčlenené plochy ornej pôdy nepresahovali výmeru 50 ha mimo CHÚ/20 ha v CHÚ<https://www.mpsr.sk/modifikacie-strategickeho-planu/1504-43-1504-18992/> [↑](#footnote-ref-3)